*REPUBLIKA HRVATSKA*

*DUBROVAČKO-NERETVANSKA ŽUPANIJA*

*OSNOVNA ŠKOLA „BRAĆA GLUMAC”*

KLASA:112-01/20-01/45

URBROJ:2145-1-01-20-1

U Lastovu, 29.listopada 2020.g.

 Na temelju čl. 14. Stavka 1. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Braća Glumac“, Lastovo, Povjerenstvo za procjenu i vrednovanje kandidata za zapošljavanje upućuje kandidatima

POZIV

na procjenu odnosno testiranje

Kandidati koji su dostavili pravodobnu i potpunu prijavu na natječaj za zasnivanje radnog odnosa na radnom mjestu učitelj/ica Hrvatskog jezika na određeno, puno vrijeme 40 sati tjedno, zamjena dok traje mandat ravnateljice škole, koji je objavljen dana 14.listopada 2020.g. na mrežnim stranicama i oglasnim pločama Hrvatskog zavoda za zapošljavanje i na mrežnoj stranici i oglasnoj ploči Škole, te ispunjavaju uvjete natječaja, pozivaju se na procjenu odnosno testiranje.

Procjena odnosno testiranje vršit će se usmenom procjenom odnosno usmenim testiranjem iz područja poznavanja propisa koji se odnose na djelatnost osnovnog obrazovanja.

Pravni i drugi izvori za pripremanje kandidata:

Zakon o odgoju i obrazovanju u osnovnoj i srednjoj školi ( Narodne novine , br. 87/08., 86/09.,92/10., 105/10.,90/11.,16/12.,86/12.,94/13.,152/14.,7/17 i 68/18. )

Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10., 82/19.)

Nacionalni okvirni kurikulum za predškolski odgoj i obrazovanje te opće obavezno i srednjoškolsko obrazovanje

Odluka o donošenju kurikuluma za nastavni predmet Hrvatski jezik za osnovne škole i gimnazije u republici Hrvatskoj (NN 10/19.)

Smjernice za vrednovanje procesa i ostvarenosti odgojno-obrazovnih ishoda u osnovnoškolskome i srednjoškolskome odgoju i obrazovanju

Hrvatski pravopis, *Babić, Finka, Moguš*

Metodika književnog odgoja i obrazovanja, *Rosandić*

Gramatika hrvatskog jezika*, Težak, Babić*

Procjena odnosno testiranje vršit će se dana 6. studenog 2020.g. ( petak ) s početkom u 8.00 sati , u prostorijama Osnovne škole „Braća Glumac“, Dolac 11, 20 290 Lastovo

Postupak procjene odnosno testiranja kandidata provodi se sukladno odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Braća Glumac“.

Poziv za procjenu odnosno testiranje dostaviti će se kandidatima putem elektroničke pošte najmanje 5 dana prije dana određenog za procjenu odnosno testiranje i biti će objavljen na stranicama Škole“ [www.os-bglumac-lastovo.skole.hr](http://www.os-bglumac-lastovo.skole.hr) u rubrici pod nazivom „NATJEČAJI“ dana 30.listopada 2020.g.

Kandidati su dužni sa sobom imati osobnu iskaznicu ili drugu identifikacijsku ispravu. Potrebno je poštovati sve epidemiološke mjere.

Ako kandidat ne pristupi procjeni odnosno testiranju smatra se da je odustao od prijave na natječaj.

Predsjednica Povjerenstva

Majana Engelbreht